Tensiuni între Iran şi Coreea de Sud, după ce o navă sub pavilion sud-coreean a fost confiscată în Golful Persic.
Nave militare ale Gardienilor Revoluţiei din Iran au capturat, luni, un petrolier care naviga în Golful Persic sub pavilion sud-coreean. Mișcara vine în contextul în care Seulul a blocat active bancare iraniene în virtutea sancţiunilor dispuse de SUA.
Petrolierul "Hankuk Chemi" a fost capturat de nave militare iraniene sub acuzaţia că ar fi sursă de poluare cu substanţe chimice, scrie presa iraniană, citată de Reuters.Nava comercială, la bordul căreia erau marinari din Coreea de Sud, Indonezia, Vietnam şi Myanmar, a fost escortată în Portul Bandar Abbas.Ministerul de Externe de la Seul a cerut Iranului eliberarea imediată a vasului comercial sud-coreean.Incidentul intervine în contextul în care un oficial din cadrul Ministerului sud-coreean de Externe este aşteptat la Teheran pentru discuţii despre fonduri iraniene în valoare de şapte miliarde de dolari blocate în conturi din Coreea de Sud din cauza sancţiunilor impuse de Statele Unite.Analistul de politică externă, Bogdan Nicolae, a comentat situația, la Aleph News."Sunt două motive pe care putem să le bănuim: relația bilaterală dintre Iran și Coreea de Sud. În băncile din Coreea de Sud sunt sechestrat 7 miliarde de dolari, care aparțin guvernului iranian. Al doilea motiv ar putea să fie o încercare de a ține ostatic Coreea de Sud pentru o relație tensionată între Iran și Statele Unite, ca pretext de a bloca o eventuală acțiune armată a SUA împotriva Iranului", a spus Bogdan Nicolae.